ที่ มท ๐๘๑๖.๓/ว

ถึง สำนักงานส่งเสริมการปกครองท้องถิ่นจังหวัด ทุกจังหวัด

ด้วยนายกรัฐมนตรีได้แต่งตั้งคณะกรรมการขับเคลื่อนยุทธศาสตร์และนโยบายส่งเสริมการเรียนภาษาคอมพิวเตอร์ (Coding) แห่งชาติ เพื่อเน้นการขับเคลื่อนการส่งเสริมการเรียนรู้โค้ดดิ้ง ให้เกิดความร่วมมือกันทุกภาคส่วน ในการนี้กระทรวงศึกษาธิการโดยสำนักงานคณะกรรมการการศึกษาขั้นพื้นฐาน (สพฐ.) และสถาบันส่งเสริมการสอนวิทยาศาสตร์และเทคโนโลยี (สสวท.) ได้ร่วมกันในการขับเคลื่อนการจัดการเรียนรู้โค้ดดิ้งในโรงเรียน โดยจัดให้มีการพัฒนาหลักสูตรอบรมครูและบุคลากรทางการศึกษาด้านโค้ดดิ้ง ให้แก่ครูและบุคลากรทางการศึกษาในสังกัดสำนักงานคณะกรรมการการศึกษาขั้นพื้นฐาน (สพฐ.) สำนักงานคณะกรรมการส่งเสริมการศึกษาเอกชน (สช.) องค์กรปกครองส่วนท้องถิ่น (อปท.) และกรุงเทพมหานคร (กทม.) ทั่วประเทศ

กรมส่งเสริมการปกครองท้องถิ่น ขอความร่วมมือสำนักงานส่งเสริมการปกครองท้องถิ่นจังหวัด ประชาสัมพันธ์หลักสูตรการอบรมการจัดการเรียนรู้วิทยาการคำนวณสำหรับครูขั้นสูง (C4T Plus) แบบออนไลน์ (วิทยาการคำนวณ) ให้องค์กรปกครองส่วนท้องถิ่นที่จัดการศึกษาขั้นพื้นฐานทุกแห่งทราบ เพื่อประชาสัมพันธ์ให้ครูและบุคลากรทางการศึกษาที่สนใจเข้าร่วมการอบรมแบบออนไลน์ ผ่านระบบการฝึกอบรมครู teacherpd.ipst.ac.th รายละเอียดปรากฏตามสิ่งที่ส่งมาพร้อมนี้

 กรมส่งเสริมการปกครองท้องถิ่น

 18 สิงหาคม ๒๕๖๓

กองส่งเสริมและพัฒนาการจัดการศึกษาท้องถิ่น

กลุ่มงานส่งเสริมการจัดการศึกษาท้องถิ่น

โทรศัพท์ ๐ ๒๒๔๑ ๙๐๐๐ ต่อ ๕๓๑๕

โทรสาร ๐ ๒๒๔๑ ๙๐๒๑-๓ ต่อ ๒๑๘

*ผู้ประสานงาน : นางสาวกรรณิกา เทศารินทร์ โทร. ๐๘ ๙๖๔๖ ๒๙๘๒*

ผอ.กง.สศ. ................................

หน.ฝ. .......................................

หน.ง. ........................................

จนท. ........................................